# Den Europæiske Unions C 166A/1. j

| | ISSN 1725-2393 |
| --- | --- |
| Den Europæiske Unions
  Tidende | C 166A |
| | |
| Dansk udgave | Meddelelser og oplysninger | 51. årgang1. juli 2008 |

ISSN 1725-2393

Den Europæiske Unions

Tidende

C 166A

Dansk udgave

Meddelelser og oplysninger

51. årgang1. juli 2008

---

| Informationsnummer | Indhold | Side |
| --- | --- | --- |
| | V   Udtalelser |
| | ADMINISTRATIVE MEDDELELSER |
| | Kommissionen |
| 2008/C 166A/01 | Det Europæiske Kontor for Bekæmpelse af Svig (OLAF) — søger en direktør (lønklasse AD14) til — OLAF A Undersøgelser og operationer I (jf. personalevedtægtens artikel 29, stk. 2) — KOM/2008/10094 | 1 |

Informationsnummer

Indhold

Side

V   Udtalelser

ADMINISTRATIVE MEDDELELSER

Kommissionen

2008/C 166A/01

Det Europæiske Kontor for Bekæmpelse af Svig (OLAF) — søger en direktør (lønklasse AD14) til — OLAF A Undersøgelser og operationer I (jf. personalevedtægtens artikel 29, stk. 2) — KOM/2008/10094

1

| DA | |
| --- | --- |

DA

---

V Udtalelser

ADMINISTRATIVE MEDDELELSER

Kommissionen

| 1.7.2008 | DA | Den Europæiske Unions Tidende | CA 166/1 |
| --- | --- | --- | --- |

1.7.2008

DA

Den Europæiske Unions Tidende

CA 166/1

---

Det Europæiske Kontor for Bekæmpelse af Svig (OLAF)

søger en direktør (lønklasse AD14) til

OLAF A »Undersøgelser og operationer I«

(jf. personalevedtægtens artikel 29, stk. 2)

KOM/2008/10094

(2008/C 166 A/01)

Hvem er vi?

Vi er Det Europæiske Kontor for Bekæmpelse af Svig (OLAF). Bekæmpelse af svig til skade for Det Europæiske Fællesskabs finansielle interesser har afgørende betydning for troværdigheden af den europæiske integrationsproces. Alle EU-institutionerne prioriterer derfor denne indsats højt. OLAF er dels et undersøgelsesorgan dels Kommissionens generaldirektorat med ansvar for formulering og gennemførelse af politikken til bekæmpelse af svig. Generaldirektøren for OLAF er i henhold til lovgivningen uafhængig med hensyn til at gennemføre undersøgelser ved påstand om svig og andre ulovlige aktiviteter med finansielle konsekvenser for EU's budget. OLAF's beføjelser med hensyn til uafhængige undersøgelser omfatter alle EU-institutioner og -organer samt erhvervsdrivende, der har en forbindelse med EU-budgettet, både i medlemsstaterne og i tredjelande. Ud over de operationelle aktiviteter, i forbindelse med hvilke OLAF nyder fuld uafhængighed, har OLAF ligesom andre af Kommissionens generaldirektorater til opgave at formulere og gennemføre politikker på sit kompetenceområde.

Den vigtigste opgave for direktorat A er at gennemføre undersøgelser inden for EU-institutioner og EU-organer og andre steder, hvor OLAF har kompetence, og at undersøge påstande om svig vedrørende de dele af EU-budgettet, som administreres direkte af Kommissionen. Formålet er at påvise og forebygge svig og korruption og enhver anden ulovlig aktivitet, der berører Det Europæiske Fællesskabs finansielle interesser. Direktøren for Direktorat A, som refererer til generaldirektøren, forestår undersøgelser, der munder ud i udarbejdelse af rapporter, som forelægges de nationale retsmyndigheder og/eller EU-institutionernes disciplinærmyndigheder med henblik på retsforfølgelse og/eller disciplinære foranstaltninger.

Direktorat A omfatter fire enheder med omkring 80 medarbejdere, som hovedsageligt er specialiserede efterforskere med forskellig erhvervsmæssig baggrund, herunder tidligere politifolk, revisorer og offentlige anklagere. To kontorer beskæftiger sig navnlig med undersøgelser inden for EU's institutioner og andre organer. Et tredje kontor undersøger svig over for Kommissionens udgiftsprogrammer i Den Europæiske Union og i andre europæiske lande, navnlig kandidatlande, Balkan-landene og det tidligere Sovjetunionen. Et fjerde kontor undersøger påstande om svig over for EU's budget for ekstern bistand, herunder svig over for Den Europæiske Investeringsbank. Direktorat A's aktiviteter understøttes med efterretning og juridisk rådgivning fra Direktorat C og af informationsforvaltningskontoret under Direktorat D.

Hvad kan vi tilbyde?

Vi kan tilbyde en stilling som direktør med ansvar for strategisk planlægning og ledelse af direktoratet. Det er en vigtig post inden for OLAF, som kræver, at yderst følsomme spørgsmål inden for EU's institutioner behandles med professionalisme, uafhængighed, upartiskhed og konsekvens. Der er flere udfordringer forbundet med jobbet: for det første at udvikle OLAF's operationelle aktiviteter yderligere, navnlig på de områder, der er mest følsomme, og hvor risikoen er højest, for det andet at bekæmpe svig og korruption i institutionerne og i forbindelse med direkte budgetudgifter gennem effektive undersøgelser og etablering af forbindelser med partnere, både i institutionerne og hos nationale myndigheder, og for det tredje at forvalte ressourcerne på en sådan måde, at de opstillede mål kan nås.

Hvem søger vi?

For at komme i betragtning skal man:

| — | have dokumenteret ledelseserfaring i et tværfagligt og multikulturelt arbejdsmiljø og gerne international erfaring |
| --- | --- |

—

have dokumenteret ledelseserfaring i et tværfagligt og multikulturelt arbejdsmiljø og gerne international erfaring

| — | have højtudviklede lederevner og være i stand til at motivere specialiserede medarbejdere med meget forskellige faglige forudsætninger og fra mange forskellige lande |
| --- | --- |

—

have højtudviklede lederevner og være i stand til at motivere specialiserede medarbejdere med meget forskellige faglige forudsætninger og fra mange forskellige lande

| — | have god dømmekraft og evne til at arbejde under pres |
| --- | --- |

—

have god dømmekraft og evne til at arbejde under pres

| — | have en juridisk embedseksamen eller autorisation til at varetage et af de juridiske erhverv |
| --- | --- |

—

have en juridisk embedseksamen eller autorisation til at varetage et af de juridiske erhverv

| — | have betydelig erfaring på senior niveau med bekæmpelse af svig, herunder praktiske erfaringer med strafferetlige undersøgelser og ledelse heraf |
| --- | --- |

—

have betydelig erfaring på senior niveau med bekæmpelse af svig, herunder praktiske erfaringer med strafferetlige undersøgelser og ledelse heraf

| — | have højtudviklede kommunikationsevner og herunder være i stand til at repræsentere OLAF på højeste niveau, både i institutionerne og udadtil |
| --- | --- |

—

have højtudviklede kommunikationsevner og herunder være i stand til at repræsentere OLAF på højeste niveau, både i institutionerne og udadtil

| — | være god til at etablere netværk med henblik på at udvikle OLAF's forbindelser med operationelle partnere i medlemsstaterne, tredjelande og internationale organisationer, og |
| --- | --- |

—

være god til at etablere netværk med henblik på at udvikle OLAF's forbindelser med operationelle partnere i medlemsstaterne, tredjelande og internationale organisationer, og

| — | have et indgående kendskab til engelsk og/eller fransk (kendskab til andre sprog vil være et plus). |
| --- | --- |

—

have et indgående kendskab til engelsk og/eller fransk (kendskab til andre sprog vil være et plus).

Det vil være en stor fordel for ansøgeren at have erfaringer på senior niveau som offentlig anklager eller dommer eller fra en lederstilling i et nationalt eller internationalt organ med samme opgaver som OLAF.

Ansøgere skal:

| 1) | være statsborgere i en af Den Europæiske Unions medlemsstater |
| --- | --- |

1)

være statsborgere i en af Den Europæiske Unions medlemsstater

| 2) | have en universitetseksamen, der giver adgang til ph.d.-studier |
| --- | --- |

2)

have en universitetseksamen, der giver adgang til ph.d.-studier

| 3) | have mindst 15 års erhvervserfaring, som skal være erhvervet efter afslutningen af den krævede uddannelse og stamme fra beskæftigelse på samme niveau som den krævede uddannelse. Erfaringen skal stemme overens med uddannelsesniveauet, og mindst fem år heraf skal være erhvervet i en lederfunktion på højt plan (1) |
| --- | --- |

3)

have mindst 15 års erhvervserfaring, som skal være erhvervet efter afslutningen af den krævede uddannelse og stamme fra beskæftigelse på samme niveau som den krævede uddannelse. Erfaringen skal stemme overens med uddannelsesniveauet, og mindst fem år heraf skal være erhvervet i en lederfunktion på højt plan (1)

| 4) | have et grundigt kendskab til et af EU's officielle sprog og et tilfredsstillende kendskab til et andet af disse sprog. (Ansøgere gøres opmærksom på, at der ved udvælgelsesproceduren kun anvendes engelsk, fransk eller tysk. Da dette kan være en fordel for indfødte sprogbrugere, vil disse også blive prøvet i et eller flere andre sprog). |
| --- | --- |

4)

have et grundigt kendskab til et af EU's officielle sprog og et tilfredsstillende kendskab til et andet af disse sprog. (Ansøgere gøres opmærksom på, at der ved udvælgelsesproceduren kun anvendes engelsk, fransk eller tysk. Da dette kan være en fordel for indfødte sprogbrugere, vil disse også blive prøvet i et eller flere andre sprog).

Den udvalgte ansøger skal gennemgå en sikkerhedsgodkendelse ved udnævnelsen, hvis hun eller han ikke allerede har en sikkerhedsgodkendelse på passende niveau.

OLAF forpligter sig til at tage hensyn til ligestillingsprincippet ved ansættelse og behovet for at forene arbejdslivet og privatlivet.

OLAF modtager særligt gerne ansøgninger fra statsborgere i de nye medlemsstater og fra kvinder, da begge disse kategorier på nuværende tidspunkt er underrepræsenteret i OLAF's ledelse.

Uafhængighed og erklæring om interesser

Ansøgerne skal bekræfte, at de er rede til at afgive en erklæring om at handle uafhængigt i offentlighedens interesse og redegøre for eventuelle forhold, som kunne påvirke deres uafhængighed.

Udnævnelse og ansættelsesvilkår

Direktøren udvælges og udnævnes af Kommissionen i henhold til de gældende udvælgelses- og ansættelsesprocedurer. Der vil blive udarbejdet en liste over udvalgte ansøgere, som indkaldes til en samtale med Kommissionens Rådgivende Udvalg for Udnævnelser og konsulenter fra et eksternt rekrutteringsfirma.

Løn- og ansættelsesvilkår fastsættes i overensstemmelse med personalevedtægtens bestemmelser for De Europæiske Fællesskabers tjenestemænd i lønklasse AD14.

Der gøres opmærksom på, at i henhold til personalevedtægten skal alt nyt personale gennemgå en nimåneders prøvetid.

Direktøren ansættes med hjemsted i Bruxelles.

Ansøgningsprocedure

Der opslås samtidig en række ledige stillinger som overordnede tjenestemænd. Ansøgere, der ønsker at søge mere end én ledig stilling, skal indgive en særskilt ansøgning for hver af de stillinger, han/hun ønsker at søge.

Ansøgerne skal, inden de afleverer deres ansøgning, nøje undersøge, om de opfylder alle udvælgelseskriterier, især hvad angår eksamensbevis og erhvervserfaring.

Interesserede bedes søge via netstedet:

http://ec.europa.eu/dgs/personnel_administration/seniormanagementvacancies/CV_Encadext/index.cfm

De instrukser, der gives med hensyn til de forskellige trin i proceduren, skal følges.

Det påhviler ansøgerne selv at sørge for, at den elektroniske tilmelding sker inden for den fastsatte frist (2). Det anbefales, at man ikke venter for længe med at tilmelde sig, eftersom stor trafik på internettet eller eventuelle problemer med internetforbindelsen kan føre til, at den elektroniske tilmelding afbrydes, før den er afsluttet, hvorpå hele processen skal gentages. Det er ikke muligt at tilmelde sig efter fristens udløb.

Når online-registreringen er sket, modtager ansøgeren på skærmen et registreringsnummer, som skal gemmes, da det skal bruges senere i forbindelse med ansøgningen. Når nummeret er modtaget, er registreringsprocessen gennemført, og det tjener som en bekræftelse på, at de angivne oplysninger er registreret.

Modtages nummeret ikke, er tilmeldingen ikke blevet registreret.

Der gøres opmærksom på, at man skal have en e-mail-adresse, da den skal anvendes ved registrering af ansøgningerne.

Ansøgerne skal sammen med tilmeldingen indsende et curriculum vitæ i Word- eller pdf-format og sende en begrundelse ad elektronisk vej (maksimalt 8 000 skrifttegn). Både CV og begrundelse skal være på engelsk, fransk eller tysk.

Det bemærkes, at det ikke er muligt at følge ansøgningens videre forløb online. Ansøgerne får besked om resultatet af ansøgningen direkte fra det generaldirektorat, hvor ansættelsen skal ske.

Handicappede ansøgere, som ikke er i stand til at lade sig registrere elektronisk, kan — helst pr. e-mail

   (3)
  — anmode om at få tilsendt en papirudgave af skemaet, som i udfyldt og underskrevet stand indsendes pr. e-mail eller med anbefalet post senest ved registreringsfristens udløb (poststemplet er afgørende for rettidig fremsendelse). Enhver senere korrespondance mellem Kommissionen og ansøgeren vil da ske med post.

Handicappede ansøgere skal sammen med ansøgningen indsende en attest fra et anerkendt organ, som bevidner deres handicap. De bedes desuden på et særskilt ark redegøre for, hvilke forholdsregler der ifølge dem bør træffes for at lette deres deltagelse i udvælgelsen.

Hvis der ønskes yderligere oplysninger og/eller opstår tekniske problemer, kan der sendes en e-mail til: ADMIN-MANAGEMENT-ONLINE@ec.europa.eu

Ansøgningsfrist

Ansøgningsfristen er den 29. juli 2008. Der lukkes for elektronisk tilmelding kl. 12.00 (Bruxelles-tid).

---

(1)  Ansøgerne skal som minimum for de fem år, hvor erhvervserfaringen som overordnet leder er opnået, anføre følgende i deres CV: 1) lederstillingernes betegnelse og ledelsesfunktion, 2) antal underordnede, 3) budgetstørrelse og 4) antal overordnede og underordnede niveauer samt antal ligestillede.

(2)  Senest den 29.7.2008, kl. 12.00 (middag), Bruxelles-tid.

(3)  ADMIN-MANAGEMENT-ONLINE@ec.europa.eu. Europa-Kommissionen, Generaldirektoratet for Personale og Administration, Kontoret for organisationsplan og personale i ledende stillinger, KOM/2008/10094, MO34 5/119, B-1049 Bruxelles. Fax (32-2) 295 53 04.

---